**VERIGHETELE S-AU RUPT**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ciclul '' versuri pentru Preafrumoasa Doamnă...''

Știu, azi poate că eşti măritată

Sau dacă nu, posibil ai pe cineva

De aceea ceri cu fruntea aplecată

Să nu încep cu tine judecata mea!

Ca alte domnișoare, cu îndrăzneală,

Ai tot sperat că vine Făt-Frumos.

Dar cu reproșuri mii și cu îndoială

Azi plouă peste chipul tău duios!

S-a dus clocotitorul ev al tinereții

Și visul de mireasă-i spulberat;

În păr coboară frunzele tristeții

C-un Făt-Frumos în rău schimbat!

De multe ori şi…(du-te drace, piei),

Prin minte-ţi trec gânduri pagâne

Și nu-ți mai pasă că din tolba ei

Trimite o Doamnă coasa către tine.

Plocoane n-ai cerșit și nici avere,

Nici soarelui căldura lui să-ți dea,

Dar ai cerut la Dumnezeu putere

Să duci pe mai departe crucea ta!

În dreptul tău cuvântul magic „dar”

E șters din noile dicționare,

Dar inima-ți curată pe furiș, măcar,

Ar vrea și ea o mică îmbrățișare!

Și când îşi pune noaptea obosită

Mantaua ei în cufărul ceresc,

Dorești și tu să fii din nou dorită

Și cineva să-ți spună: te iubesc!